สวัสดีค่ะพอดีอยากสอบถามค่ะ เมื่อสองถึงสามเดือนที่เเล้วประจำเดือนไม่ได้มา พอมาเดือนนี้ประจำเดือนก็ยังไม่มาอยูาดีอะค่ะ เเต่เมื่อวันอาทิตย์ที่เเล้วมีตกขาวเป็นสีน้ำตาลอ่อนก็เลยลองดูอีกสัดวันเพื่อมันจะหายเราก็ทำความสะอาดอาบน้ำเป็นปกติ พอมาวันนี้ตกขาวก็กลายเป็นสีน้ำตาลเกือบดำค่ะ ปวดเล็กๆบนท้องน้อยด้วยค่ะ ขอบค่ะ
สวัสดีค่ะ การขาดประจำเดือนสามารถเกิดได้จากหลายสาเหตุเช่นการตั้งครรภ์,ภาวะเครียด,การเจ็บป่วยทางร่างกายต่างๆ,ภาวะไข่ไม่ตก,การมีถุงน้ำรังไข่หรือกลุ่มอาการของพีซีโอ,การทำงานของต่อมไทรอยด์ผิดปกติ,พยาธิสภาพที่ต่อมใต้สมองผลข้างเคียงของยาคุมกำเนิดเป็นต้นส่วนอาการตกขาวแบ่งเป็น2แบบคือ-ตกขาวแบบปกติ:โดยลักษณะสีขาวใสขาวขุ่นเนื้อหยาบไม่มีกลิ่นเหม็น-ตกขาวแบบผิดปกติ:ลักษณะสีเขียวเหลืองตกขาวปนเลือดกลิ่นเหม็นซึ่งอาการตกขาวที่ผิดปกตินี้สามารถเกิดได้จากช่องคลอดหรืออาจเกิดจากมดลูกอักเสบค่ะโดยเชื้อที่ก่อโรคอาจเป็นเชื้อราเชื้อแบคทีเรียเชื้อหนองในแท้เชื้อหนองในเทียมเป็นต้นจากที่ เล่ามา หากก่อนนั้นเคยมีเพศสัมพันธ์ แนะนำให้ทดสอบการตั้งครรภ์ดูก่อนนะคะหากพบว่าไม่ตั้งครรภ์ สาเหตุของการขาดประจำเดือนจะเป็นจากสาเหตุอื่นๆตามที่กล่าวข้างต้น ซึ่งตอนนี้ยังไม่สามารถระบุสาเหตุได้ แนะนำให้ไปพบแพทย์เพื่อตรวจวินิจฉัยโรคนะคะส่วนอาการตกขาวคิดว่าเป็นอาการตกขาวที่ผิดปกตินะคะ แนะนำให้ลองรักษาสุขอนามัยโดยหลังจากปัสสาวะให้ทำความสะอาดอวัยวะเพศด้วยน้ำเปล่าและซับให้แห้งสวมกางเกงในสะอาดและแห้งหลีกเลี่ยงการมีเพศสัมพันธ์ช่วงที่มีตกขาวปริมาณมากหรือสวมถุงยางอนามัยเพื่อป้องกันการติดเชื้อเพิ่มเติมงดการสวนล้างช่องคลอดให้ทำความสะอาดด้วยน้ำเปล่าเป็นหลักนะคะ.และหากไม่ดีขึ้นหรือยังมีอาการผิดปกติอื่นๆแนะนำให้ไปพบแพทย์เพื่อรับการวินิจฉัยและรักษาต่อไปค่ะ